BECKWITH] TEXT AND TRANSLATION 611 
A hala eha malama‘o ko laua hui kalohe ana; he mea haohao nae 
ia Laieikawai keia hele loihi o Kaonohiokala, no ka mea, eha malama 
ka loihi o ka nalo ana. A mahope oia manawa haohao o Laieikawai, 
hoi aku la o Kaonohiokala iluna. 
Ninau mai la nae o Laieikawai, “ Pehea keia hele loihi ou aha 
malama, no ka mea, aole oe pela e hele nei.” 
I mai la o Kaonohiokala, “ Ua hewa ko Laielohelohe ma noho ana 
me kana kane, ua lilo o Kekalukaluokewa i ka wahine e, a oia ka’u 
mea i noho loihi ai.” 
A no keia mea, olelo aku o Laieikawai i kana kane, “ FE kii oe i ko 
wahine a hoihoi mai e noho pu kakou.” 
Ia manawa no a Jaua e kamailio ana no keia mau mea, haalele aku 
la o Kaonohiokala ia Laieikawai, a iho mai la, me ka manao o 
Laieikawai e kii ana mamuli o kana kauoha, aole ka! 
I keia hele ana o Kaonohiokala, hookahi makahiki; ia manawa, 
aole o kanamai o ka haohao o Laieikawai no ka hele loihi o kana 
kane. Ua manao ae o Laieikawai i ke kumu o keia hele loihi, ua 
pono ole la o Laielohelohe me Kekalukaluokewa. 
A no keia mea, ake nui ae la oia e ike i ka pono o kona kaikaina, 
ia wa, hele aku la o Laieikawai imua o kona makuahonowaikane, 
me ka ninau aku, “ Pehea la wau e ike aii ka pono o ko’u kaikaina? 
No ka mea, ua olelo mai nei kuu kane Lani, ua hewa ka noho ana o 
Laielohelohe me Kekalukaluokewa, a no ia mea, ua hoouna aku nei 
wau ia Kaonohiokala e kii aku i ka wahine a hoi mai; aka, i ka hele 
ana aku nei, aole 1 hoi mai; o ka pau keia o ka makehiki o ka hele 
ana, aole 1 hoi mai, nolaila, e haawi mai oe i ike no’u, i ike hiki ke 
ike aku ma kahi mamao, i ike au i ka pono o ko’u hoahanau.” 
A no keia mea, olelo mai o Moanalihaikawaokele, kona makua- 
honowaikane, “E hoi oe a ma ko olua wahi, e nana aku oe i ko 
makuahonowaiwahine, ina ua hiamoe, alaila, e hele aku oe a komo 
iloko o ka heiau kapu, ina e ike aku oe i ka ipu ua ulanaia i ke ie, a ua 
hakuia ka hulu ma ka lihilihi o ke poi oia ua ipu la. O na manu 
nui e ku ana ma na aoao o ua ipu la, mai maka’u oe, aole ia he manu 
maoli, he mau manu laau ia, ua ulanaia i ke i-e a hanaia i ka hulu. 
A i kou hiki ana i kahi o ua ipu la e ku ana, wehe ae oe i ke poi, 
alaila, hookomo iho oe i ko poo i ka waha o ua ipu la, alaila, kahea iho 
oe ma ka inoa o ua ipu la, ‘E Laukapalili—e, Homai i he ike.’ 
Alaila loaa ia oe ka ike, e hiki ia oe ke ike aku i kou kaikaina a me na 
mea a pau o lalo, Eia nae,i kou kahea ana, mai kahea oe me ka leo 
nui, o kani auanei, lohe mai ko makuahonowaiwahine o Laukieleula, 
ka mea nana e malama i ua ipu ike la.” 
He mea mau nae ia Laukeileula, ma ka po oia e ala ai e malama i 
ua ipu la o ka ike, a ma ke ao, he hiamoe. 
